Kaart
Vana-Viru tänav Uue ja Viru tänava vahel
Vaade Vana-Viru tänavale, Viru tänava ristmikult (2009)
**Vana-Viru tänav** on tänav Tallinnas Kesklinna linnaosas.

Tänav algab Viru tänavalt, suundub põhja, ristumisel Uue tänavaga keerab itta, ristub Aia tänavaga ja lõpeb Viru väljakul Mere puiestee alguse juures.

Vana-Viru tänava valliväravast pääses linnamüüri idaküljest algsele Narva poole suunduvale teele ning seda väravat kutsuti ka Narva väravaks. Vana-Viru vallivärav lammutati 1842. aastal, värava külgpost on säilinud Vana-Viru tänava maja nr 10 kõrval.

Hoonestus
---------

Vana-Viru tänava hoonestus algab Viru värava eesväravate ja Viru tänava nurgalt.

### Vana-Viru 1 // Viru 19

Viru tänav ja Vana-Viru 1 paremal
Vana-Viru 1 // Viru tänav 19, 1911. aastal algselt elamuks ehitatud 4-korruseline hoone. Eesti NSV ajal asusid hoones Eesti NSV Advokaatide Kolleegiumi Presiidiumi ja Tallinna I Õigusnõuandla ruumid.

Vana-Viru tänav ja Vana-Viru 3, 5 vasakul, vaade Viru tänava ristmikult
### Vana-Viru 4

Vana-Viru tänav ja Vana-Viru 8 Lounge Deja Vu hoone ja terrass paremal ning Vana-Viru 11a taamal
Vana-Viru 9 ja 11a hoone (paremal), Vana-Viru ja Uue tänava nurgal
### Vana-Viru 7

Vana-Viru 7 asuvas kolmekorruselises hoones tegutseb Tallinna Äripank. Kinnistul asuvad Vana-Viru tänava äärne ja Tallinna linnamüüriga külgnevad hooned. Hoone ehitati krundile peale Uue ja Vana-Viru tänava rajamist 17. sajandi teisel poolel. 19 sajandi teisel poolel ehitati algne ühekorruseline viilkatusega hoone ümber kahekorruseliseks. 1926. aastal ehitati arhitekt Karl Burmani projekti järgi kolmekorruseliseks juugendstiilis elamuks ainult krundi tänavapoolne hoone. 1937. aastal ehitati Vana-Viru tänava poolse hoone esimene korrus ümber K. Treimanni projekti järgi. 

### Vana-Viru 8

Ühekorruseline 19. sajandil ehitatud hoone äripindadega. Hoones tegutseb Lounge Deja Vu.

### Vana-Viru 11 // Aia 5

Vana-Viru 11 // Aia 5 asuvad Eugen Sachariase projekteeritud viiekorruseline funktsionalistlik korterelamu.

### Vana-Viru 12

Vana-Viru 12, Tallinna linnavolikogu hoone
Hoone Vana-Viru 12, eramu mis valmis 1879. aastal, Aleksander Holmbergi tellimusel, arhitekt Nikolai Thamm vanema projekti järgi, kuulus 1888. aastast Girard de Soucantoni suguvõsale. Eesti NSV ajal asus hoones, kuni 1974. aastani EKP Tallinna Linnakomitee ja Eesti NSV Rahvakontrolli Komitee. 

Hoones asuvad tänapäeval Tallinna Linnavolikogu ruumid.

### Vana-Viru 13 // Aia 4

Vana-Viru 13
Vana-Viru 13 asub 2009. aasta ehitatud AIA maja.

### Vana-Viru 14, tuletõrjemaja

Vana-Viru 14
Hooned Vana-Viru 14 (Tallinna Vabatahtliku Tuletõrje Seltsi Pritsimaja) ehitati aastatel 1871–1872 Ferdinand Kordese projekti järgi (esialgne variant arhitekt Rudolf Otto von Knüpffer). 1922. aastal projekteeriti hoone Vana-Viru tänava poole kahekorruseline juurdeehitis (ins. Georg Hellat).

1981. aastal ehitati täiendavalt ühekorruseline sileda krohvkatte ja klaasvitriinidega juurdeehitis Tuletõrjemuuseumi jaoks (arh. T. Mikson). Praegu asub hoones ööklubi Venus Club. Hoone on tunnistatud kultuurimälestiseks.

### Vana-Viru 15

Vana-Viru 15
Vana-Viru 15 // Mere puiestee 1, 1879. aastal ehitatud, endises Hugo Oppermanni pärijate apteegis töötas 1908. aasta algusest kuni oktoobrini apteekriabilisena kirjanik Oskar Luts, kes kirjutas seal peaaegu lõpuni Rakkes alustatud populaarse noorsoojutu "Kevade". Oppermanni pärijate apteek viidi 1925. aastal üle Viru tänav nr. 15 ja Müürivahe tänava nurgahoonesse. Vana-Viru 15 hoone on tunnistatud kultuurimälestiseks. Hoones asuvad restoranid Manna La Roosa ja Tai Boh.

Vaade Vana-Viru tänavale, Mere puiestee ja Viru ringi ristumiselt

Viited
------

1. ↑  Valdeko Vende, Tee sadamasse. Horisont 9/1987, lk 18
2. ↑  Urmas Tooming, Linnavolikogu hoone seinad peitsid historistlikke seinamaalinguid, Postimees, 5. oktoober 2006
3. ↑  TALLINNA LINNAVOLIKOGU OTSUS. Tallinn 16. juuni 2005 nr 187. Vana-Viru tn 13 /Aia tn 4 kinnistu detailplaneeringu kehtestamine Kesklinnas
4. ↑  "AIA Maja - neile kes soovivad midagi erilist!". Originaali arhiivikoopia seisuga 7. detsember 2013. Vaadatud 8. jaanuaril 2014.
5. ↑  Pritsimaja kultuurimälestiste riiklikus registris
6. ↑  Apteekide öõvalvused. Tallinna Teataja (1910-1922), nr. 220, 10 oktoober 1919
7. ↑  Teadaanne. Päewaleht, nr. 144, 30 mai 1925
8. ↑  Elamu apteegiga Vana-Viru 15 kultuurimälestiste riiklikus registris

Välislingid
-----------

|  |  |
| --- | --- |
|  | Pildid, videod ja helifailid Commonsis: **Vana-Viru tänav** |

* Mis toimub kurikuulsa Sõnajalgade maja ümber?, Kesklinn, 18. september 2012

| * v
* r
Vanalinna asumi tänavad |
| --- |
| 
Aia tänav **·**  Aida tänav **·**  Apteegi tänav **·**  Bremeni käik **·**  Börsi käik **·**  Dunkri tänav **·**  Falgi tee **·**  Gümnaasiumi tänav **·**  Harju tänav **·**  Hobusepea tänav **·**  Inseneri tänav **·**  Kaarli puiestee **·**  Kanuti tänav **·**  Katariina käik **·**  Kinga tänav **·**  Kiriku plats **·**  Kiriku põik **·**  Kiriku tänav **·**  Kohtu tänav **·**  Komandandi tee **·**  Kooli tänav **·**  Kullassepa tänav **·**  Kuninga tänav **·**  Laboratooriumi tänav **·**  Lai tänav **·**  Lossi plats **·**  Lühike jalg **·**  Mere puiestee **·**  Munga tänav **·**  Mündi tänav **·**  Müürivahe tänav **·**  Niguliste tänav **·**  Nunne tänav **·**  Olevimägi **·**  Oleviste tänav **·**  Pagari tänav **·**  Piiskopi tänav **·**  Pikk jalg **·**  Pikk tänav **·**  Põhja puiestee **·**  Pärnu maantee **·**  Pühavaimu tänav **·**  Raekoja plats **·**  Raekoja tänav **·**  Rahukohtu tänav **·**  Rannamäe tee **·**  Rataskaevu tänav **·**  Rutu tänav **·**  Rüütli tänav **·**  Saiakang **·**  Sauna tänav **·**  Sulevimägi **·**  Suur-Karja tänav **·**  Suur-Kloostri tänav **·**  Suurtüki tänav **·**  Tolli tänav **·**  Toom-Kooli tänav **·**  Toompea tänav **·**  Toompuiestee **·**  Toom-Rüütli tänav **·**  Uus tänav **·**  Vabaduse väljak **·**  Vaimu tänav **·**  Valli tänav **·**  Vana turg **·**  Vana-Posti tänav **·**  Vanaturu kael **·**  Vana-Viru tänav **·**  Vene tänav **·**  Viru tänav **·**  Viru väljak **·**  Voorimehe tänav **·**  Väike-Karja tänav **·**  Väike-Kloostri tänav **·**  Wismari tänav |